ÜKS ELU
Olin läbikukkuja
Mina olen Gracia.
Inimesed nägid mind kui musterlast nii mu kodus, kogukonnas kui koolis.
Igaüks ootas, et läheksin ülikooli, mida ma ka tegin.
Kuid asjad ei läinud päris nii nagu olin oodanud.
Mul on kaks venda.
Mu emal oli harjumus panna kõik meie diplomid seinale.
Pool seina oli minu diplomite päralt ja teine pool kahe venna omade päralt
Tšau, ema!
Olin varasemalt käinud vaid valgete koolis,
kus olin 10-klassis kümne parima õpilase seas.
Kaasõpilased valisid mind õpilaste nõukogusse.
Pingutasin väga
ja kuigi mu perel puudusid vastavad ressursid,
viitasid kõik lood mu ülikooli minekule.
Tahtsin teha karjääri valitsuses.
Mu unistus sai lõpuks teoks.
Sain ülikooli jaoks 30 000 USD suuruse stipendiumi.
Tegu oli ühe mainekama ülikooliga Aafrikas.
Minu üllatuseks tundsin aga, et pean võtma aasta vabaks,
et keskenduda hoopis oma vaimulikule elule.
Liitusin täisajaliselt ühe kristliku draamagrupiga.
Inimesed arvasid, et olen segi,
kuid see oli mu elu üks parimaid aastaid.
Jumal tervendas mu südame sügavuti
Peale seda olin veelgi enam ülikooliks valmis.
Sain sama stipendiumi pluss veel pealegi.
Alustasin õpinguid sotsiaaldünaamika vallas.
Kuid siis ma ei tea, mis juhtus?
Ainuüksi mõte loengusse minekust tekitas minus tohutut masendust.
Eksamil jooksis mu juhe täiega kokku.
Peale teist aastat ülikoolis jäin oma stipendiumist ilma.
Kõige raskem asi oli seista silmitsi kõigi kodustega.
Nad olid uskunud minusse,
kuid mina olin neid täiega alt vedanud.
Mõistsin, et olin nii väga püüdnud inimestele meeldida.
Kuid keset seda kõike õppisin,
et kõige olulisem on Jumala ja mitte inimeste heakskiit.
Nüüdsest osalen ühel korrespondents-kursusel
ühes Lõuna-Aafrika ülikoolis.
Tahan endiselt mõjutada oma ühiskonda.
Arvasin, et too mainekas ülikool oli Jumala plaan mu jaoks,
kuid ma pidin olema valmis laskma sel minna.
See kõik sõltub Temast,
kuidas Ta oma plaani mu elus täide viib.
Täna olen mentoriks oma kogukonna noortele.
Ühtlasi olen ka luuletaja
ning kuulun gruppi, kes jagab oma lugusid läbi kunsti.
Mulle meeldib see, mida teen!
Ja kuidagimoodi ma tean, et olen just seal, kus olema pean.
Usun, et mu läbikukkumine
juhtis mind mu tegeliku kutse ja eesmärgini elus.
Tõlge: Anne-Ly Raukas